CELEX: E2011J0004
Language: mt
Date: 2011-07-26 00:00:00
Title: Sentenza tal-Qorti tas- 26 ta' Lulju 2011 fil-Kawża E-4/11 – Arnulf Clauder (Id-Direttiva 2004/38/KE – Ir-Riunifikazzjoni tal-Familja – Id-dritt ta' residenza tal-membri tal-familja ta' ċittadini taż-ŻEE li jkollhom id-dritt ta' residenza permanenti – Bil-kundizzjoni li jkollhom biżżejjed riżorsi)

24.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 344/9
            
         SENTENZA TAL-QORTI
   tas-26 ta' Lulju 2011
   fil-Kawża E-4/11
   Arnulf Clauder
   (Id-Direttiva 2004/38/KE – Ir-Riunifikazzjoni tal-Familja – Id-dritt ta' residenza tal-membri tal-familja ta' ċittadini taż-ŻEE li jkollhom id-dritt ta' residenza permanenti – Bil-kundizzjoni li jkollhom biżżejjed riżorsi)
   2011/C 344/06
   Fil-kawża E-4/11 Arnulf Clauder – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar l-Istabbiliment ta' Awtorità ta' Sorveljanza u Qorti tal-Ġustizzja mill-Verwaltungsgerichtshof des Fürstentums Liechtenstein (Qorti Amministrattiva tal-Prinċipat tal-Liechtenstein), rigward l-interpretazzjoni tal-Artikolu 16(1) flimkien mal-Artikolu 7(1) tad-Direttiva 2004/38/KE tal-Parlament Ewropew u tal-Kunsill tad-29 ta' April 2004 dwar id-dritt taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, kif ġiet adattata għall-Ftehim dwar iż-ŻEE permezz tal-Protokoll 1 tiegħu, il-Qorti magħmula minn Carl Baudenbacher, President, Per Christiansen (Imħallef għal opinjoni) u Benedikt Bogason (ad hoc), kollha imħallfin, tat sentenza fis-26 ta' Lulju 2011, u l-parti dispożittiva tagħha tgħid hekk:
   L-Artikolu 16(1) tad-Direttiva 2004/38/KE, għandu jkun interpretat b'mod li ċittadin taż-ŻEE li jkollu d-dritt ta' residenza permanenti, li jkun pensjonant u li jkun qed jirċievi benefiċċji soċjali fl-Istat taż-ŻEE li jkun qed jilqgħu, ikun jista' jitlob id-dritt ta’ riunifikazzjoni tal-familja anki jekk il-membru tal-familja jkun se jitlob ukoll il-benefiċċji soċjali.